**AGENȚIA PENTRU PROTECȚIA MEDIULUI ILFOV**

# DECIZIA ETAPEI DE ÎNCADRARE

# DRAFT din 26.07.2024

Ca urmare a solicitării de emitere a acordului de mediu adresată de **MAZARINE ENERGY ROMÂNIA SRL**, cu sediul în Șos. București–Ploiești, nr. 42-44, Băneasa Business & Technology Park, clădirea B, aripa B2, et, 1, cam. 1, Sect. 1, Mun. București, înregistrată la A.P.M. Ilfov cu nr. 20981/22.12.2023, cu completări ulterioare, în baza:

* **Legii nr. 292/2018** privind evaluarea impactului anumitor proiecte publice şi private asupra mediului;
* **Ordonanţei de urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei si faunei sălbatice, cu modificările şi completările ulterioare, aprobate prin **Legea nr. 49/2011;**

Autoritatea competentă pentru protecția mediului - **A.P.M. Ilfov decide**, ca urmare a consultărilor desfăşurate în cadrul şedinţei Comisiei de analiză tehnică din data de 05.06.2024, că proiectul „***lucrări de remediere și reabilitare amplasament sondă 1022 Bălăceanca***” propus în extravilanul Com. Cernica, județul Ilfov,

**nu se supune evaluării impactului asupra mediului si nu se supune evaluării adecvate.**

Justificarea prezentei decizii:

**I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

a). proiectul se încadreaza în prevederile Legii nr. 292/2018, anexa nr. 2, pct. 13, lit. a);

b). proiectul nu se încadreaza in prevederile Legii nr. 292/2018 privind evaluarea impactului anumitor proiecte publice și private asupra mediului, anexa nr. 1;

c). titularul și APM Ilfov au mediatizat în presa locală, cât și pe pagina web atât depunerea solicitării acordului cât și decizia etapei de încadrare;

d). lipsa observațiilor din partea publicului interesat.

**II. Motivele pe baza cărora s-a stabilit neefectuarea evaluării adecvate sunt următoarele:**

Proiectul propus nu intră sub incidența [art. 28](https://lege5.ro/Gratuit/geydqobuge/ordonanta-de-urgenta-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?pid=48878121&d=2018-12-11#p-48878121) și 281 din Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare, deoarece nu este amplasat în nicio Arie Naturală Protejată din regiunea București-Ilfov sau în proximitatea acesteia.

**III. Motivele pe baza cărora s-a stabilit neefectuarea evaluării impactului asupra corpurilor de apă**

Proiectul propus nu necesită elaborarea S.E.I.C.A., conform Adresei nr. 4336/25.04.2024 emisă de **A.N. “APELE ROMÂNE”**–S.G.A. ILFOV-BUCUREȘTI, înregistrată la APM Ilfov cu nr. 9392/25.04.2024

**1. Caracteristicile proiectului**

***1.1. Descrierea proiectului:***

Justificarea necesității proiectului

Necesitatea proiectului intervine în urma obligațiilor titularului proiectului de a readuce la starea inițială terenurile utilizate pentru exploatarea resurselor de subsol.

Scopul proiectului este realizarea lucrărilor de demolare, remediere și reabilitare a amplasamentului sondei 564 Bălăceanca, situat în extravilanul comunei Cernica, județul Ilfov, în administrarea Mazarine Energy România SRL. Sonda a fost săpată în punctul de coordonate Stereo 1970: X=320868.98 și Y=601940.44

Titularul a obținut Acordul nr. 440-AB/27.06.2023 emis de Agenția Națională pentru Resurse Minerale cu privire la lucrările de abandonare ale sondei 1022 Bălăceanca, situată în perimetrul de de dezvoltare-exploatare petrolieră Bălăceanca.

Suprafața terenului pe care se vor desfășura lucrările este de 1100,00 [mp] suprafață amplasament. Pe amplasament nu se află construcții propriu-zise, ci doar elemente de beton care au fost utilizate pentru echipamente / platforme / instalații, beci de beton, fundații, resturi beton, zone pietruite ce se vor desființa în totalitate.

Principalele etape ale proiectului sunt următoarele:

* predarea amplasamentului;
* organizarea șantierului;
* lucrări de demolare/desființare;
* lucrări de remediere/reabilitare teren;
* închiderea șantierului.

Elementele prezente pe amplasament, propuse a fi desființate sunt:

|  |  |  |  |
| --- | --- | --- | --- |
| Nr. Crt. | Elemente identificate | Cantitatea estimată | Observații |
| 1. | Beci sondă | acoperit | 2.4 m x 2.4 m x 2.0 m |
| 2. | Stâlp SE10 | 1 bucată |  |
| 3. | Dale beton | 8 bucăți | 1 m x 3 m x 0.2 m |
| 4. | Dale beton | 9 bucăți | 0.5 m x 3 m x 0.2 m |
| 5. | Platformă betonată | 1 bucată | 12 m x 5 m x 0.3 m |

**Perioada de implementare propusă –** pe toată durata punerii în aplicare a proiectului, conform legislației în vigoare

În vederea evaluării calității solului din amplasamentul sondei 1022 BĂLĂCEANCA, au fost efectuate investigații pe amplasament constând în execuția de foraje și prelevarea de probe de sol. Probele prelevate au fost analizate în vederea determinării concentrației totale de hidrocarburi din petrol (THP).

În urma rezultatelor analizelor efectuate în laborator, valorile măsurate ale indicatorului THP pentru probele prelevate sunt următoarele:

|  |  |  |  |
| --- | --- | --- | --- |
| Nr. Crt. | Codificare probă | Nivel de prelevare raportat la CTN [m] | THP  [mg/kg s.u.] |
| 1 | P1 | 0.05 | 126.0 |
| 2 | 0.30 | 89,4 |
| 3 | 0.60 | 455.0 |
| 4 | 0.90 | 201.0 |
| 5 | P2 | 0.05 | 73,8 |
| 6 | 0.30 | 82,1 |
| 7 | 0.60 | 161.0 |
| 8 | 0.90 | 1,100.0 |
| 9 | P3 | 0.05 | 93,3 |
| 10 | 0.30 | 74,6 |
| 11 | 0.60 | 152.0 |
| 12 | 0.90 | 1,090.0 |
| 13 | P4 | 0.05 | 152.0 |
| 14 | 0.30 | 89.0 |
| 15 | 0.60 | 260.0 |
| 16 | 0.90 | 1,080.0 |

Având în vedere considerentele analizate si situatia actuala a amplasamentului, terenul a fost încadrat la categoria de folosință – **SENSIBILĂ**.

Rezultatele valorilor determinate pentru probele de sol au fost comparate cu valorile de referință pentru urme de elemente chimice în sol - indicator THP, conform Ordinul MAPPM nr. 756/1997 pentru aprobarea Reglementării privind evaluarea poluării mediului, astfel:

| Foraj | Nivel de prelevare raportat la CTN [m] | Raportarea valorilor indicatorului de calitate THP | Categoria de teren |
| --- | --- | --- | --- |
| P1 | 0.05 | sub pragul de alertă | folosință sensibilă |
| 0.30 | sub pragul de alertă | folosință sensibilă |
| 0.60 | peste pragul de alertă, dar sub pragul de intervenție | folosință sensibilă |
| 0.90 | peste pragul de alertă, dar sub pragul de intervenție | folosință sensibilă |
| P2 | 0.05 | sub pragul de alertă | folosință sensibilă |
| 0.30 | sub pragul de alertă | folosință sensibilă |
| 0.60 | sub pragul de alertă | folosință sensibilă |
| 0.90 | peste pragul de intervenție | folosință sensibilă |
| P3 | 0.05 | sub pragul de alertă | folosință sensibilă |
| 0.30 | sub pragul de alertă | folosință sensibilă |
| 0.60 | sub pragul de alertă | folosință sensibilă |
| 0.90 | peste pragul de intervenție | folosință sensibilă |
| P4 | 0.05 | sub pragul de alertă | folosință sensibilă |
| 0.30 | sub pragul de alertă | folosință sensibilă |
| 0.60 | peste pragul de alertă, dar sub pragul de intervenție | folosință sensibilă |
| 0.90 | peste pragul de intervenție | folosință sensibilă |

Proiectantul consideră că soluția optimă generală privind remedierea și reabilitarea amplasamentelor sondelor constă în:

- excavarea selectivă a solului poluat din principalele zone de hot-spot detectate, până la adâncimea de cca. 95 cm de la cota naturală a terenului;

- atenuare naturală - se va aplica la adâncimi mai mari decât adâncimea de excavare (max. 0.95 m) precum și în alte situații în care indicatorul THP depășește valoarea stabilită, însă nu se depășește un nivel de risc acceptabil.

În cazul în care în timpul execuției este identificată prezența unui batal sau a unor resturi ale acestuia, se va realiza excavarea în totalitate, putându-se depăși adâncimea de 0.95 m.

Adâncimile de excavare sunt considerate de la cota terenului natural.

Acolo unde, la excavare, se constată că suprafața poluată este mai mică decât suprafața estimată, se va excava doar solul poluat.

În cazul în care, la excavare, se constată existența unui batal și în cadrul acestuia poluarea se extinde mai mult decât suprafața estimată, executantul lucrărilor va informa imediat Beneficiarul; Beneficiarul va informa Autoritatea de Mediu, iar lucrările vor continua numai după primirea punctului de vedere a Autorității de Mediu.

Solul curat excavat în timpul lucrărilor de demolare va fi depozitat pe amplasament și va putea fi refolosit pentru umplutura la finalizarea lucrărilor de excavare a solului contaminat

După finalizarea excavării solului contaminat se vor preleva probe de sol din pereții zonelor excavate pentru determinarea calității solului, la solicitarea Beneficiarului sau in cazul constatarii unei contaminari neprevazute initial. Rezultatele obținute în urma analizei se vor transmite la APM Ilfov sub formă de raport de încercare, însoțite de planul de prelevare probe dacă nu sunt conforme.

Încărcarea și transportul solului contaminat se va efectua cu mijloace de transport autorizate, către stațiile de tratare/ valorificare si/sau eliminare ale operatorilor economici autorizați în acest sens.

Umplerea excavației și aducerea terenului amplasamentului cât mai aproape de starea naturală se face până la cotele terenurilor învecinate. Umplerea se va realiza cu sol curat furnizat din surse autorizate în acest sens. Solul curat utilizat pentru umplutură trebuie să aibă categoria similară cu cea a solului învecinat amplasamentului.

Amplasamentul sondei se va nivela după caz

**Asigurarea utilităților**

- lucrările de demolare, excavare și umplere nu necesită echipamente care să presupună racordarea la rețele de utilități (apă, canalizare, energie electrică, etc.). Se va folosi cea mai apropiată locație a beneficiarului, unde utilitățile sunt deja racordate.

**Descrierea lucrărilor necesare organizării de şantier**

- predarea cu proces verbal a amplasamentului la executant, cu asigurarea conditiilor ce ii revin pentru lucrul in siguranta;

- împrejmuirea amplasamentului prin montare bandă de semnalizare amplasament sonda;

- asigurarea echipelor de lucru necesare cu personal calificat si auxiliar corespunzator pentru operatiunile de executat;

- înlăturarea vegetatiei de pe amplasament;

- mobilizarea utilajelor/echipamentelor (aducerea pe șantier a utilajelor si echipamentelor corespunzatoare lucrarilor si a mijloacelor de transport adecvate);

- montare panou de informare privind proiectul propus

- organizarea de șantier care poate presupune racordare la utilități existente nu se va efectua pe amplasamentul sondei, ci la cea mai apropiată locație a beneficiarului, unde utilitățile sunt deja racordate.

**Căi noi de acces sau schimbări ale celor existente**

- pentru implementarea proiectului nu sunt necesare căi noi de acces, nici modificarea celor existente. Accesul la sonda 1022 Bălăceanca se va realiza din drumurile de servitute existente, alăturate amplasamentului.

**Localizarea organizării de şantier**

- în perioada de executie a lucrarilor, toate utilajele/echipamentele necesare pentru activitatile prevazute, vor fi instalate intr-o zona apropiata de cea a lucrarii executate (cel mai apropiat parc aparținând Mazarine Energy România).

***1.2. Cumularea cu alte proiecte****:*

Nu este cazul.

***1.3. Utilizarea resurselor naturale****:*

Pentru implementarea prezentului proiect nu este necesară utilizarea unor materii prime.

În cadrul proiectului vor fi utilizați combustibilii necesari funcționării utilajelor cu ajutorul cărora se vor realiza lucrările de demolare, excavare și umplere (ca de exemplu: buldoexcavator, încărcător frontal, camion transportor etc.)

***1.4. Productia de deseuri****:*

Tipurile de deșeuri și cantități estimate a fi generate în cadrul lucrărilor de abandonare de suprafață și planul de gestionare al acestora sunt prezentate în tabelul de mai jos:

|  |  |  |  |  |
| --- | --- | --- | --- | --- |
| Nr. Crt. | Denumire deșeu | Codificare | Mod de gestionare | Cantități |
| 1. | Deșeuri din construcții și demolări (betoane) | 17 01 01 | Se vor preda către societăți autorizate în vederea tratării/eliminării. | 22.40 [mc] |
| 2. | Deseuri din constructii si demolari: amestecuri sau fractii separate de beton, caramizi etc. cu continut de substante periculoase (betoane infestate cu titei) | 17 01 06\* | Se vor preda către societăți autorizate în vederea tratării/eliminării. | 2.81[mc] |
| 3. | Sol contaminat cu hidrocarburi petroliere | 17 05 03\* | Se va depozita controlat si va fi transportat către operatori autorizați în vederea tratării/eliminării | 11.25 [mc] |

**Mod de gospodărire deșeuri**

Deseurile rezultate se vor gestiona astfel:

* Deșeuri inerte: se vor valorifica prin firme autorizate (inclusiv prin societatea care execută lucrările dacă deține autorizațiile de mediu necesare) sau în conformitate cu deciziile autorității competente pentru protecția mediului
* Deșeurile nepericuloase:

- se vor valorifica prin firme autorizate (inclusiv prin societatea care execută lucrările dacă deține autorizațiile de mediu necesare) sau în conformitate cu deciziile autorității competente pentru protecția mediului;

- în situația în care nu se va identifica o soluție de valorificare, acestea vor fi eliminate prin firme autorizate

* Deșeurile periculoase:

- se vor valorifica prin operatori autorizați sau în conformitate cu deciziile autorității competente pentru protecția mediului;

- în situația în care pentru deșeurile tratate nu se va identifica o soluție de valorificare, acestea vor fi eliminate prin firme autorizate, fie ca deșeuri nepericuloase, fie ca deșeuri periculoase, în funcție de caracteristicile acestora ulterior procesului de tratare;

***1.5. Emisii poluante, zgomot si alte surse de disconfort****:*

Lucrarile proiectate au un caracter temporar si sunt de scurta durata, desfasurarea tuturor activitatilor fiind estimata la o perioada de 12 zile. Din totalul acestor zile, perioada efectiva de excavarea solului contaminat si umplerea golurilor rezultate este estimata la 5 zile. Tinand cont de faptul ca zgomotul produs in aceste activitati, cat si emisiile in aer sunt minime, iar intervalul de timp este, de asemenea, redus, se poate considera ca nu vor fi perturbate habitate si specii de flora sau fauna de interes comunitar.

Emisiile generate la faza de execuție a lucrărilor vor respecta prevederile Ord. nr. 462/1993 pentru aprobarea Condiţiilor tehnice privind protecţia atmosferică şi Normelor metodologice privind determinarea emisiilor de poluanţi atmosferici produşi de surse staţionare, standardele referitoare la emisiile de zgomot în mediu, respectiv a HG 1756/2006 privind emisiile de zgomot în mediu produse de echipamentele destinate utilizării în exteriorul clădirilor.

Conform **STAS 12574/1987** privind condițiile de calitate ale aerului din zonele protejate:

**Pulberi în suspensie**

- Valoarea maximă admisibilă a concentraţiei medie de scurtă durată (30 min) se va situa sub valoarea de ***0,5 mg/mc***

- Valoarea maximă admisibilă a concentraţiei medie de lungă durată (zilnică) se va situa sub valoarea de ***0,15 mg/mc***

**Pulberi sedimentabile**

- Valoarea maximă admisibilă se va situa sub valoarea de ***17 g/mp/lună***

\*Se consideră că depașesc concentrația maxim admisibilă acele substante al căror miros persistent şi supărător este sesizabil olfactiv

Pe toată perioada de realizare a lucrărilor prevăzute în proiect se vor lua toate măsurile de protejare a mediului înconjurător, în conformitate cu legislația în vigoare, prin evitarea transmiterii de vibrații puternice sau șocuri, împroșcări de materiale, degajare puternică de praf, asigurarea acceselor necesare, împrejmuirea zonei etc.

Nivelul de zgomot exterior la faza de execuție a lucrărilor se va încadra în limitele prevăzute în STAS SR 10.009/2017.

# Se vor respecta prevederile Legii nr. 123/2020 pentru modificarea și completarea O.U.G. nr. 195/2005 privind protecția mediului (referitor la disconfortul olfactiv).

**2. Localizarea proiectului:**

- utilizarea existentă a terenului: amplasamentul sondei 1022 se află în extravilanul localitatii Cernica, zonă fără reglementări urbanistice.

- relativa abundenţă a resurselor naturale din zonă, calitatea şi capacitatea regenerativă a acestora: **nu este cazul.**

- capacitatea de absorbţie a mediului, cu atenţie deosebită pentru:

* zonele umede – **nu este cazul.**
* zonele costiere – **nu este cazul.**
* zonele montane şi cele împădurite – **nu este cazul.**
* parcurile şi rezervaţiile naturale – **nu este cazul.**
* ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate etc: **nu este cazul.**
* zonele de protecţie specială, mai ales cele desemnate prin Ordonanţa de urgenţă a Guvernului nr. 57/2007 cu modificările şi completările ulterioare, zonele prevăzute prin Legea nr. 5/2000 privind aprobarea Planului de amenajare a teritoriului conform prevederilor Legii apelor nr. 107/1996, cu modificările şi completările ulterioare, şi Hotărârea Guvernului nr. 930/2005 pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: **nu este cazul.**
* ariile în care standardele de calitate a mediului stabilite de legislaţie au fost deja depăşite: **nu este cazul**;
* ariile dens populate: **nu este cazul**.
* peisajele cu semnificaţie istorică, culturală şi arheologică: **nu este cazul.**

**3. Caracteristicile impactului potential:**

Se iau în considerare efectele semnificative posibile ale proiectelor, în raport cu criteriile stabilite la pct. 1 si 2, cu accent deosebit pe:

- extinderea impactului: aria geografică şi numărul persoanelor afectate – nu este cazul

- natura transfrontalieră a impactului – nu este cazul

- mărimea şi complexitatea impactului – impact pe termen scurt asupra suprafaței afectate de lucrări în timpul lucrărilor de construcții;

- probabilitatea impactului: redusă;

- durata, frecvenţa şi reversibilitatea impactului: impactul cu frecvență redusă asupra mediului în perioada de implementare propusă a proiectului. Impact relativ redus asupra mediului în timpul funcţionării.

**Condiţiile de realizare a proiectului:**

- Investiţia şi organizarea de şantier se vor realiza cu respectarea prevederilor legale în vigoare incidente lucrărilor propuse;

* O.M.V Petrom este răspunzător pentru exactitatea datelor furnizate în cadrul proiectului de abandonare de suprafață a sondei 564 Bălăceanca

- Se vor respecta Ordinului Președintelui ANRM nr. 8 din 12.01.2011

- Indicatorii de calitate ai apelor uzate menajere evacuate se vor încadra în limitele impuse de HG nr. 188/2002 – Anexa 2 – Normativul NTPA 002/2002, modificată și completată prin HG nr. 352/200

- Legea nr. 121/2019 privind evaluarea și gestionarea zgomotului ambiant

- Pe durata execuţiei lucrărilor se vor lua măsuri pentru respectarea legislaţiei privind protecţia mediului în vigoare (STAS 12574/1987, SR 10009/2017, Ord. nr. 462/1993 si H.G. nr. 1756/2006 privind limitarea nivelului emisiilor de zgomot în mediu produs de echipamentele destinate utilizarii in exteriorul cladirilor).

- Deşeurile şi materialele rezultate în urma lucrărilor propuse prin proiect vor fi obligatoriu îndepărtate din zonă pe baza unui contract încheiat cu un prestator autorizat; este interzisă depozitarea necontrolată a deşeurilor rezultate; Deseurile rezultate vor fi gestionate cu respectarea prevederilor OUG nr. 92/2021 privind regimul deseurilor, cu modificarile si completarile ulterioare

- Se vor amplasa panouri de informare referitoare la investiția propusă, conform legislației în vigoare;

- Se vor lua măsuri pentru diminuarea emisiilor de pulberi din zona şantierului prin umectarea spaţiului de lucru sau acoperirea pe cât posibil a acestuia;

- Pe durata execuţiei lucrărilor se vor lua măsuri pentru respectarea normelor, standardelor şi legislaţiei privind protecţia mediului în vigoare; Constructorul și beneficiarul vor lua măsurile necesare pentru eliminarea factorilor de disconfort (praf, zgomot);

- La ieşirea din şantier se vor curăţa roţile autovehiculelor şi utilajelor; pe durata organizării de şantier se vor monta panouri de protecţie, lucrările vor fi semnalizate corespunzător, asigurându-se protecţia circulaţiei pietonale şi auto în zonă;

- Se va avea in vedere ca organizarea de șantier sa nu afecteze sau sa aduca prejudicii cadrului natural limitrof sau vecinilor

- Se interzice poluarea solului cu carburanţi, uleiuri rezultate în urma operaţiilor de staţionare, aprovizionare, depozitare sau alimentare cu combustibili a utilajelor şi mijloacelor de transport în timpul construirii, datorită funcţionării necorespunzătoare a acestora. În cazul unor poluări accidentale se vor lua măsuri pedoameliorative;

- După realizarea proiectului, terenul afectat de organizarea de şantier va fi adus la starea inițială;

- Este obligatorie respectarea normelor privind disciplina în constructii, prevenirea și stingerea incendiilor

- Constructorul va lua toate măsurile ce se impun pentru a înlătura eventualele riscuri în ceea ce priveste securitatea și sănătatea în muncă

Titularul proiectului/constructorul va adopta, pe toată perioada implementării proiectului, măsuri pentru diminuarea impactului asupra mediului, după cum urmează:

- asigurarea întreţinerii corespunzătoare a utilajelor de construcţii şi a mijloacelor de transport, respectarea programului de verificare şi de funcţionare prevăzut în vederea asigurării unui control al emisiilor de gaze de eşapament provenite de la acestea. Realizarea lucrărilor de excavaţii şi transport în perioade fără curenţi importanţi de aer şi aplicarea unor măsuri suplimentare de minimizare a emisiilor: ex. stropirea căilor rutiere, acoperirea cu prelate a mijloacelor de transport;

- soluţiile şi tipurile de lucrări vor respecta standardele şi normativele în vigoare pentru asigurarea exigenţelor privind calitatea construcţiilor pe toată durata de existenţă normată a acestora. Respectarea prevederilor normativelor în vigoare cu privire la realizarea săpăturilor generale, cu sprijiniri, pentru a preîntâmpina fenomenele de surpare a malurilor;

- minimizarea, prin realizarea pe amplasament numai a lucrărilor strict necesare în ceea ce priveşte activităţile generatoare de praf: ex.: spargerea betonului, etc.;

- utilizarea apei sau a soluţiilor speciale care măresc eficienţa apei în fixarea prafului la stropirea căilor de acces în şantier, zona de descărcare a materialelor de construcţie.

În ceea ce privește traficul de șantier, se vor lua următoarele măsuri:

- oprirea motoarelor tuturor vehiculelor aflate în staţionare;

- curăţarea eficientă a vehiculelor la ieşirea din şantier, umezirea drumurilor, a căilor de acces în şantier, respectiv a zonei în care se descarcă materialele de construcţii;

- acoperirea mijloacelor de transport ce intră sau ies din şantier;

- amenajarea traseelor din şantier, asfel încât să nu se producă derapaje, noroi, băltire de apă, etc;

- utilizarea de vehicule şi utilaje circulante pe drumurile publice, conforme cu standardele de emisii, cu reviziile tehnice realizate la zi; adaptarea limitei de viteză în interiorul şi în jurul şantierului;

- Se vor respecta prevederile:

* OUG nr. 195/2005 privind protecția mediului, aprobată cu modificări prin Legea nr. 265/2006, cu modificările şi completările ulterioare;
* OUG nr. 92/2021 privind regimul deşeurilor, cu modificările şi completările ulterioare;
* Legii nr. 123/2020 pentru modificarea și completarea O.U.G. nr. 195/2005 privind protecția mediului (referitor la disconfortul olfactiv)
* Legii nr. 104/2011 privind protecţia atmosferei;
* Legii Apelor nr. 107/1996, cu modificări și completări ulterioare
* Ordinului nr. 756/1997 cu privire la factorul de mediu sol

Prezentul act nu exonerează de răspundere titularul, proiectantul şi/sau constructorul în cazul producerii unor accidente în timpul execuției lucrărilor sau exploatării acestora.

*În cazul in care proiectul nu se incadreaza in functiunea zonei, decizia de emitere/respingere a aprobarii de dezvoltare revine autoritatii administratiei publice locale.*

***Prin prezenta se stabilesc condițiile de realizare a proiectului din punct de vedere al protecției mediului. Alte condiții vor fi impuse de autoritățile/instituțiile competente menționate în Certificatul de urbanism, conform legii.***

**În conformitate cu prevederile Legii nr. 292/2018:**

- art. 18, alin. (13) în cazul in care una dintre deciziile prevazute la alin. (8) si (9) nu se emite in termen de 5 ani de la emiterea acordului de mediu, titularul proiectului este obligat sa se adreseze autoritatii de mediu emitente in vederea confirmarii faptului ca acordul de mediu nu este depășit;

- anexa 5, art. 34, alin. (1) titularul de proiect are obligația de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, acordului de mediu și anterior emiterii aprobarii de dezvoltare;

- anexa 5, art. 34, alin (2) notificarea prevazuta la alin. (1), insotita de raportul de verificare intocmit in conformitate cu prevederile art. 20 alin. (2) lit. a) din Legea nr. 292/2018 de catre verificatorul de proiecte atestat in conditiile legii pentru cerinta esentiala D) igiena, sanatate si mediu inconjurator prevazuta la art. 3 din Ordinul ministrului dezvoltarii regionale si administratiei publice nr. 2264/2018 sau dupa caz de punctul de vedere al autoritatii competente emitente a aprobarii de dezvoltare conform art. 20 alin. (2) lit. b) din Legea nr. 292/2018, se depune în termen de 10 zile de la data aparitiei necesitatii modificarii/extinderii;

 - anexa 5, art. 43, alin. (3) la finalizarea proiectelor publice si private care au facut obiectul procedurii de evaluare a impactului asupra mediului, autoritatea competenta pentru protectia mediului care a parcurs procedura verifică respectarea prevederilor deciziei etapei de încadrare;

 - anexa 5, art. 43 alin. (4) procesul - verbal întocmit in situatia prevazută la alin. (3) se anexează si face parte integranta din procesul - verbal de receptie la terminarea lucrărilor.

**În conformitate cu prevederile O.U.G. nr. 195/2005 privind protecția mediului**, aprobată cu modificări prin Legea nr. 265/2006 privind protectia mediului, cu modificările și completările ulterioare:

- art. 15, alin. (2), lit a) – “*titularii proiectelor au obligaţia de a notifica autoritatea competentă pentru protecţia mediului dacă intervin elemente noi, necunoscute la data emiterii actelor de reglementare, precum și asupra oricăror modificări ale condiţiilor care au stat la baza emiterii actelor de reglementare, înainte de realizarea modificării*”.

- art. 21, alin. (4) ”*răspunderea pentru corectitudinea informaţiilor puse la dispoziţia autorităţilor competente pentru protecţia mediului și a publicului revine titularului proiectului*”.

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-11), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr.292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr.292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-11), cu modificările și completările ulterioare.

DIRECTOR EXECUTIV

Corina Ecaterina NECULA-CIOCHINĂ

Șef Serviciu AAA

Alin Romeo Ciprian STANCIU

Întocmit,

Consilier Aurelian MATUSA